**Mihail Nikolajevitš Baryšnikov** (ven. Михаил Николаевич Барышников, latv. *Mihails Barišņikovs*, s. 27. tammikuuta 1948 Riika, Latvian SNT) on venäläinen balettitanssija, joka on vuodesta 1974 työskennellyt Yhdysvalloissa.

Baryšnikov on käyttänyt jopa täydelliseksi kutsuttua tanssitekniikkaansa niin klassisen baletin kuin modernin tanssinkin lajeissa. Lisäksi hän on esiintynyt näyttelijänä niin television saippuasarjoissa kuin nykyisen kotikaupunkinsa New Yorkin suurissa draamateattereissakin Broadwaylla.

Elämä ja ura
------------

### Varhaiset vaiheet

Baryšnikov syntyi venäläiseen perheeseen Riiassa, Latvian sosialistisessa neuvostotasavallassa. Hänen isänsä oli insinööri ja äitinsä ompelija.

### Tanssijaura

Baryšnikov aloitti tanssin opiskelun Vaganovan balettikoulussa 15-vuotiaana. Lahjakkuutensa ansiosta hän pääsi Leningradin Kirovin balettiin vuonna 1966. Kun Kirovin baletti oli Kanadan-kiertueella vuonna 1974, Baryšnikov anoi poliittista turvapaikkaa Torontosta ja matkusti Yhdysvaltoihin. 

Vuosina 1974–1979 hän oli ensitanssija American Ballet Theatressa (ABT). Hän liittyi New York City Balletiin vuosiksi 1978–1979, kunnes palasi takaisin American Ballet Theatreen vuonna 1980 ja toimi seurueen taiteellisena johtajana vuoteen 1989 asti. Heinäkuun 3. päivänä vuonna 1986 hänestä tuli Yhdysvaltain kansalainen. Vuosina 1990–2002 Baryšnikov oli ohjaajana White Oak -tanssiprojektissa.

### Televisio- ja filmiura

Baryšnikov sai Oscar-ehdokkuuden ensimmäisestä elokuvaroolistaan Herbert Rossin elokuvassa *Käännekohta* vuonna 1977. Baryšnikov näytteli pääosaa Taylor Hackfordin ohjaamassa elokuvassa *Valkeat yöt* (1985), ja hänellä oli myös näkyvä rooli venäläisenä emigranttitaiteilijana televisiosarjassa *Sinkkuelämää*.

Baryšnikovilla on aikuisikäinen suomalainen kummityttö, ja hän on vieraillut Suomessa usein.

Lähteet
-------

1. ↑  Vuori, Suna: Mihail Baryšnikov harjoittelee teatteriroolia Helsingissä *Helsingin Sanomat*.  29.5.2011. Viitattu 29.5.2011.
2. ↑  1974: Mikhail Baryshnikov defects from the Soviet Union CBC. Viitattu 6.7.2014. (englanniksi)
3. ↑  Mikhail Baryshnikov ABT.  Arkistoitu 4.3.2016. Viitattu 6.7.2014. (englanniksi)
4. ↑  Mihail Baryšnikov Allmoviessa (englanniksi)
5. ↑  Manolo Blahniks Meet Ballet Slippers; Baryshnikov Is Cast as Heartthrob for ’Sex and the City’ Finale  2003. The New York Times. Viitattu 6.7.2014. (englanniksi)
6. ↑  Tainola, Rita: Sinkkuelämää-tähti viihtyy Suomessa: "Minulla on suomalainen kummityttö" *Ilta-Sanomat*.  13.8.2011.  Arkistoitu 14.8.2011. Viitattu 13.8.2011.

Aiheesta muualla
----------------

* Tanssijatähti Mikhail Baryshnikov palaa lavalle. *Helsingin Sanomat*. [vanhentunut linkki]

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Ruotsi
* Latvia
* Japani
* Tšekki
* Australia
* Korea
* Kroatia
* Alankomaat
* Puola
* Portugali

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove
* Elonet

 |
|  |
| Muut | 
* NARA
* SNAC
	+ 2
* IdRef

 |

 |